রাশিয়া-ইউক্রেন সংঘর্ষের ঝাঁঝ বাড়তে পারে! বড় নির্দেশ দিল ফ্রান্স

ওয়েব ডেস্ক : কেটে গিয়েছে তিন বছরের বেশি সময়। কিন্তু এখনও থামেনি রাশিয়া-ইউক্রেন সংঘর্ষ (Russia-Ukraine Conflict )। সেই যুদ্ধের ঝাঁঝ আরও বাড়তে পারে বলে আশঙ্কা করা হচ্ছে। এমন পরিস্থিতিতে ২০২৬ সালে ন্যাটো দেশগুলিও এই সংঘর্ষে জড়িয়ে পড়তে পারে বলে আশঙ্কা করছে ফ্রান্স (France)। সেই কারণে বড় নির্দেশ দিল ফরাসি প্রশাসন।

ফ্রান্সের সংবাদমাধ্যমগুলির খবর অনুযায়ী, ন্যাটো (NATO) গোষ্ঠীভুক্ত দেশগুলি যুদ্ধে জড়িয়ে পড়ার আশঙ্কা থেকে সেদেশের হাসপাতালগুলিকে (Hospitals) প্রস্তুত থাকার নির্দেশ দিয়েছে ফরাসি প্রশাসন। জানা যাচ্ছে, এ নিয়ে গত ১৮ জুলাই একটি নির্দেশিকাও জারি করা হয়েছে। সেখানে বলা হয়েছে, আগামী বছরের মার্চের মধ্যে হাসপাতালগুলিকে তৈরি রাখার জন্য। কারণ, ন্যাটো দেশগুলি যদি সংঘাতে জড়ায় তাহলে আহত ফরাসি ও বিদেশি সৈন্যদের চিকিৎসা যেন ওই হাসপাতালগুলিতে করা যায়।

আরও খবর : বাণিজ্যিক তালমিলে বিপুল লাভবান ভারত-রাশিয়া

ফ্রান্সের স্বাস্থ্য মন্ত্রকও মনে করছে, দেশের মাটিতে যদি যুদ্ধ পরিস্থিতি তৈরি হয়, তাহলে তার জন্য প্রস্তুত থাকতে হবে হাসপাতালগুলিকে। সূত্রের খবর, সরকার মনে করছে, ফ্রান্স এই সংঘাতের কেন্দ্রবিন্দু হতে পারে। ফলে ফরাসি ও বিদেশি আহত সৈনিকদের চিকিৎসার জন্য হাসপাতালগুলিকে তৈরি রাখার জন্য নির্দেশ দেওয়া হয়েছে।

জানা যাচ্ছে, ফরাসি সরকারের পরিকল্পনা অনুযায়ী, সরকার এমন ভাবে হাসপাতালগুলিকে তৈরি রাখতে চায় যাতে প্রতিদিন প্রায় ১০০ জন আহতদের চিকিৎসা করা যায়। পাশপাশি হাসপাতালগুলিকে সর্বোচ্চ তিনদিনের জন্য প্রায় প্রতিদিন ২৫০ জন্য আহতদের চিকিৎসা পরিষেবা দেওয়া যায়। উল্লেখ্য, গত ১৫ অগাস্ট এই সংঘর্ষ থামিয়ে শান্তি ফেরাতে মার্কিন প্রেসিডেন্ট ডোনাল্ড ট্রাম্প (Donald Trump) ওবং রুশ প্রেসিডেন্ট ভ্লাদিমির পুতিন (Vladimir Putin) আলাস্কায় বৈঠকে বসেছিলেন। কিন্তু কোনও সমাধানসূত্র মেলেনি। ফলে ফ্রান্স সরকার মনে করেছে আগামী বছর এই যুদ্ধ আরও বাড়তে পারে। সেই কারণেই হাসপাতাগুলোকে তৈরি রাখার নির্দেশ দেওয়া হয়েছে।

দেখুন অন্য খবর :

The post রাশিয়া-ইউক্রেন সংঘর্ষের ঝাঁঝ বাড়তে পারে! বড় নির্দেশ দিল ফ্রান্স appeared first on KolkataTV.